พระราชกฤษฎีกากำหนดเขตที่ดิน ในท้องที่ตำบลหนองชุมพลเหนือ ตำบลหนองชุมพล ตำบลห้วยโรง ตำบลบางเค็ม ตำบลสระพัง และตำบลเขาย้อย อำเภอเขาย้อย จังหวัดเพชรบุรี ให้เป็นเขตโครงการจัดรูปที่ดิน พ.ศ. 2532
พระราชกฤษฎีกา
กำหนดเขตที่ดิน
ในท้องที่ตำบลหนองชุมพลเหนือ
ตำบลหนองชุมพล
ตำบลห้วยโรง ตำบลบางเค็ม
ตำบลสระพัง
และตำบลเขาย้อย อำเภอเขาย้อย
จังหวัดเพชรบุรี
ให้เป็นเขตโครงการจัดรูปที่ดิน
พ.ศ.
๒๕๓๒
 

ภูมิพลอดุลยเดช
ป.ร.
ให้ไว้
ณ วันที่ ๔ มีนาคม พ.ศ. ๒๕๓๒
เป็นปีที่
๔๔ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลหนองชุมพลเหนือ ตำบลหนองชุมพล ตำบลห้วยโรง ตำบลบางเค็ม ตำบลสระพัง
และตำบลเขาย้อย อำเภอเขาย้อย จังหวัดเพชรบุรี ให้เป็นเขตโครงการจัดรูปที่ดิน 

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย และมาตรา ๒๔
แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลหนองชุมพลเหนือ
ตำบลหนองชุมพล ตำบลห้วยโรง ตำบลบางเค็ม ตำบลสระพัง และตำบลเขาย้อย อำเภอเขาย้อย
จังหวัดเพชรบุรี ให้เป็นเขตโครงการจัดรูปที่ดิน พ.ศ. ๒๕๓๒

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ที่ดินในเขตท้องที่ตำบลหนองชุมพลเหนือ
ตำบลหนองชุมพล ตำบลห้วยโรง ตำบลบางเค็ม ตำบลสระพัง และตำบลเขาย้อย อำเภอเขาย้อย
จังหวัดเพชรบุรี ภายในแนวเขตตามแผนที่ท้ายพระราชกฤษฎีกานี้
ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้
เป็นเขตโครงการจัดรูปที่ดิน

มาตรา ๔
ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก
ชาติชาย ชุณหะวัณ
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดิน
ในท้องที่ตำบลหนองชุมพลเหนือ ตำบลหนองชุมพล ตำบลห้วยโรง ตำบลบางเค็ม ตำบลสระพัง
และตำบลเขาย้อย อำเภอเขาย้อย จังหวัดเพชรบุรี ให้เป็นเขตโครงการจัดรูปที่ดิน พ.ศ.
๒๕๓๒
๒.
บัญชีรายชื่อเจ้าของหรือผู้ครอบครองที่ดินโดยชอบด้วยกฎหมาย
ท้ายพระราชกฤษฎีกากำหนดเขตที่ดินในท้องที่ตำบลหนองชุมพลเหนือ ตำบลหนองชุมพล
ตำบลห้วยโรง ตำบลบางเค็ม ตำบลสระพัง และตำบลเขาย้อย อำเภอเขาย้อย จังหวัดเพชรบุรี
ให้เป็นเขตโครงการจัดรูปที่ดิน พ.ศ. ๒๕๓๒

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรม
ในท้องที่ตำบลหนองชุมพลเหนือ ตำบลหนองชุมพล ตำบลห้วยโรง ตำบลบางเค็ม ตำบลสระพัง
และตำบลเขาย้อย อำเภอเขาย้อย จังหวัดเพชรบุรี และได้สอบถามความสมัครใจจากเจ้าของที่ดินแล้ว
เจ้าของที่ดินมีจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้
สมควรกำหนดเขตที่ดินในท้องที่ดังกล่าวให้เป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้



























ศิรวัชร์/จัดทำ
๑๙
มิถุนายน ๒๕๖๐


[๑]
ราชกิจจานุเบกษา เล่ม ๑๐๖/ตอนที่ ๓๙/ฉบับพิเศษ หน้า ๔/๑๓ มีนาคม ๒๕๓๒